Lo-Renz-O/malagasy-sentence huggingface dataset:
Zana-taranja samy azo anaovana asa fikarohana manokana, na ny literatiora na ny riba na ny haiteny, raha ny taranja malagasy no resahina. Antony roa no nanosika anay hisafidy ity seha-pikarohana literatiora ity voalohany indrindra aloha, na dia samy tiana aza ireo zana-taranja telo ireo dia ny literatiora no haihay kokoa. Tsy nohamaivanina anefa akory ireo zana-taranja hafa na izany aza. Faharoa manaraka izany, dia ny mba hanamarinana fa tsy resabe na nofinofy ranofotsiny akory ny literatiora. Manana andraikitra tsy azo hamaivanina manko ny literatiora, araka ny fiheveranay. Hoy i lila ratsifandrihamanana sarobidy ny literatiora satria mitahiry ny tantaram-pireneny. 4 noho ireo antony roa voalaza ireo dia heverinay fa tokony hodinihina sy hohalalinina hatrany ny literatiora malagasy.
Lolona haiiiy! Ny dokotera ihany akia no mahalala ny hataony amin izany a! Fara eny e! Fa toa tsy ho tantiko intsony ry lolona ny mbola hiverina hiaina amin ireny aretiko ireny ka. Efa mba betsaka ny faniriako vantany vao nahita mpiantoka hitsabo an iny aretiko iny aho! Lolona inona ary ity tsy manam-pinoana ity? ! Telo taona aza niainan-dry tao anatin izay , zao vita ihany ny fandidiana! Indry angaha moa nanam-po an izany? Fara izay aloha e! Lolona manàna finoana akia fa sitrana indry a! Ary matoria amin izay. Fara misento enga anie! Feon-kira acte 38 lolona , fara eny hopitaly fara andray akia! Ohatry ny tsy mino indray aho. Andray! Lolona arahabaina akia! Fiainam-baovao no hiainan-dry manombok izao! Fara andray! Ohatry ny tsy. Tsy mbola mino aho hoe sitrana , maina tanteraka! Efa omaly maraina ange no nesorina ny sonde e! Hatramin izao tsy misy n inon inona mandeha intsony fa mahatsiaro te hipipy aho dia mamonjy any an-kabone! Lolona fahatsiarovana sisa ry fara izay telo taona lasa izay a! Fara misento fahatsiarovana tokoa saingy mifendrofendro nangidy loatra sady namela holatra. Inona intsony moa akia izany vehivavy sady tsy manan-janaka no tsy ho afaka hiteraka intsony izany a? Fiainana toy inona no mba azon-dry sainina amin izany? Na vady tsy ananana akory. Lolona an an an! Mba mahaiza mankasitraka ry fara! Efa azonao izao ny fahasalamana , ianao rahateo mbola tanora ka manan-jo ny ho sambatra toy ny vehivavy rehetra! Fara ho sambatra? Lolona henoin-dry tsara aho! Mety misy lehilahy any ho any , raha tena tia anao izy , mety tsy ahoany ny tsy fahafahanao miteraka intsony , izay tsy fidiny taminao! Fara misento ilay rafozako sy iny renin-jaza iny no namotika ny fiainako. Raha nanaraka ny tenin-drasazy ny hamonjy hopitaly aho mialohan ny hiterahako , tsy ho toy izao. Lolona manazava tsy izy ireo irery no tompon andraikitra fa misy andraikitry ny rehetra iny fahavoazan-dry iny! Ny ray aman-drenintsika izay nampanambady an-dry aloha loatra. Fa manaiky koa anefa aho fa noho ny fihetsiko tamin ireny , izay efa niaraka tamin i solo , no nampikoropaka an i dada sy neny! Lolona nikoropaka tokoa ry zareo , ary tsy nihevitra vahaolana hafa , hafa tsy ny hampanambady an-dry! Fara ka izay izany no hitany ho fiarovana ny voninahitry ny fianakaviana teo anatrehan ny fiangonana. Lolona izay no nahadiso azy. Afaka niresaka tamin-dry izy , nanoro hevitra an-dry ny tokony hatao rehefa roboka anatin io fitiavana io! Fara misento efa hitako nanenina aloha i dada sy neny! Izany no nahatonga azy ireo nipenipenina nanao ny ainy tsy ho zavatra , tamin ny fanampiana ahy ! Fa ity rafozako sy i solo kosa? Lolona i solo vadin-dry koa mbola tompon andraikitra satria izy no voalohany fiahiana ny fahasalamanareo mianaka , fa tsy ny reniny , izay navelany hampanjaka izay tiany hatao. Fara ity izy dia sahy nanadino ny toky nifanaovana teny ambony alitara ny ahy no tsy laitrako! Mifendrofendro tsy niherina akory ny taona dia hadinony ny voadiny fa tsy hanary anao aho na an-karatsiana na an-kasoavana lolona ary aiza tokoa iny amin izao e? Fara asa? Iny ve izay tsy efa nanambady?
Mpisolovava praozy mitodika any amin’ny mpitsara izany no hakanton’ny praozy, andriamatoa prezida. Koa manomboka anio, aoka ho fantatry ny poezia sy ny fianakaviany, fa raha varatra miriatra ny poezia, dia vatolampy ampy handihizany ny praozy. Prezida mazava ho azy fa misy teny hasetrin’ny poezia an’izay nambara teo. Mpisolovava poezia aviavy am-batravatra izato izy, saingy fanalolahy maradona ny aty ka aronjin-tsy fefika ary atosi-tsy lavo. Kanefa. Raha resaka ahombiazan’ny bandro no atao, aleonay mihatakataka fa ny hendry mody voky. Hisahato hoe izay sahy hilaza ny poezia hahatoraka ny rabaraban’ny praozy ? Enti-mirary ny poezia, enti-mitsodrano, enti-mivavaka, fa tsy enti-mifanta ary tsy enti-miozona. Fitiavana no toriany ka tiany na izay tsy tia azy aza. Voateny koa ny praozy igagana raketin’ny baiboly. Ndrao misy manadino anefa fa tsy feno ny baiboly raha ialan’ny salamon’i davida sy ny tononkiran’i solomona. Mpisolovava praozy na hiolan-ko vy na hiolan-ko vato ny poezia, dia tsy hahatola na hahalavo ny praozy. Misy ny azo sangisangina, fa misy kosa ny tsy azo rafesina ; koa aza tia rarangy raha sarotim-panina, fa ny refarefan’ny tsaikona no ento mandrefy lalana. Marina fa nifofofofo teto ny rivo-maherin’ny fandrosoana ; nitora-jofo ny vovo-drendrarendra nahajamba kanefa tsy niova tsy nivalovalo ny praozy fa nahavita antsakany sy andavany ny adidiny. Fa na kabarim-panjakana mirehidrehitra, na famangiana an-kasoavana na an-karatsiana, na feo maherin’ny mpihira gasy, na fanentanan’ny mpilatsaka hofidina, na valan-dresaka ho an’ny mpanao gazety, na toriteny any am-piangonana, na. Dia tsy ho to zava-kinendry raha tsy teo ny praozy ! Ka mba taiza sy nanao ahoana ny poezia ? Tao ihany fa tsy nahazo iaka ; handeha hidi-tsehatra fa tsy nahazo amponga ! Prezida ka ahoana indray hoy ny mpisolovava ny poezia ? Mpisolovava poezia teny arivo, kabary zato, fa iray ihany no marina. Eny tokoa ! Samy terak’i madagasikara na ny praozy na ny poezia. Ary izany no marina. Tsaroana eto ny hirahiran’ny ankizivavy fahiny tao anatin’ny fanaovana fampitaha raha misy vahiny manorin-dasy, izahay tompon-tany efa faha-gasy. Izaho valiha, hianao lokanga, samy efa niofana vao nitranga. Saingy. Raha voateniteny ny hanandratana ny teny malagasy, raha tsy nahatafandry mandry ny hiarovana azy tsy ho sempotry ny rivo-bahiny, moa tsy mahavaky fo fa ny praozy no zary fiasana mankafy fatratra ny tenim-bazaha hanaovam-bary amin’anana. Amin’ny teny imasom-bahoaka , fa tsy ny poezia velively. Ny poezia no nanome hery izay natao sesitany ; nampitraka ny rera-tsaina ary tsy nampamoy fo ny be fanahiana. Prezida hiangaviana koa ny vavolombelona anankiray hitsangana eto hanambara ampahibemaso ny fahamarinan’izany voalaza izany. Vavolombelona poezia itony àry nofinidy tao anatin’ny alinalina, sombin-tononkalo nataon’ny mpanoratra malaza anankiray, rado, ka sady mandretsidretsika ny aty fo te hitroatra no manapololotra hanaka-danitra ny aingam-panahy hitady hery sy hikatsaka ny rariny ry fahafahana ! Fa na rahonana aho, na tairina ka ny molotro hozairina raha miteny anao ka reny ! Lazaiko anao fa mbola ao hanaram-po tokoa tokoa ny hohon-tanako ankavanako,
Fa amin’ny haben’ny ao am-pony no itenenan’ny vavany 95 isavorovoroan-kilantoana izay iray aina, iray vatsy itoma iana ny maty, fô ny velo o tsy azo asetry an-drano kirihely volanina, kiribe mitaino kakazo birandragna ny havana, tsy ilatsaha- ma aniky, latsaka tsy latsaka avy ta ambo fô latsaka amin’ny raha manahira a koranan’ny an-tra obe tsy ren’ny an-dakozia karahan-je y tahaka izany -lavaka ôron-dambo nambolian-tsahô o, raha efa hita nidirana la ala a feno rano, ankinina fa tsy avela laitry èla hatry ny ela lalan-tsara avian-tsipy tanana, koran-tsara avian’ehy setratra mirary a ôva a karaha fary lanim-boana mirasa ny volan-draha manao teny fanoloran-javatra eo anatrehan’olona iray na marmaro mitsambiki-mikimpy izay manao an’andriamanitra tsy misy mifanohan-tohan-tsy ho lavo toy ny fahin’akondro mananjoky afaka olan-teny ma ano vely bakoran’i bikaranga96 kè mizaha lèha bebe feona manao ta y fatin’i vohilava 97 kè mizaha lèha tsaratsara tènda ny saonjo iray lohasaha tsy ilaozan’izay hamarara, ny tany tsy ilaoza-boalavo , na marangitra aza ny vilolonify, tsy mih ta aloha’ny vaza a na lava sômotro aza ny ra a, zandrin’ny amalo o na mahety aza ny salovana rehefa teny ierana homby ihany; na malao ny sakay rehefa ifanarahana lany ihany ny entan-jaraina mora zaka; ary ny hevitry ny maro mahataka-davitra ny fiarahamonina arahina an-davany toy ny matory ambony farafara fa tsy atao am-pohiny. Ny kakazo mandriandry tsy tivena, ny adidy tokoa tsy an’olon-dratsy! Ny marimaritra iraisana tsara no mampipetraka ny fifanarahana 98
Alohan’ny hanaovana serasera araka izany dia mila fanomanana maromaro toy ny fanaovana fanadihadiana any amin’ny toerana sy ny mombamomba ny olona hanaovana ny asa fanentanana , fanomanana ny fitaovana ilaina amin’izany, fisafidianana ny endrin-tserasera mety amin’izy ireo, mametraka ny tanjona sy ny antony hanaovana ny asa fanentanana. Ankaotra izany amin’ny alalan’izany fanadihadiana izany ihany no hahatsapana sy hahafantarana ny kolontsain’ny olona resen-dahatra sy ny fomba fiheverany ka amin’ny alalan’izany ihany no hisarihana ny sainy sy handresena lahatra azy.
Izaho, izaho e zanakarô my o. B.29 1-2 ambaran’ny mpiosika eto fa tsy olon-kafa izy izay miteny fa zanaka ihany. Voalazany hatramin’ny firazanany mihitsy aza eto mba hahalalan’ny olona azy tsara izaho, izaho taranak’i viavy krisy o. B.29 5-6 ny tsy hisian’ny elanelana eo amin’ny mpiosika sy ireo mpihaino no antony ampahafantaran’ny mpandaha-teny ny tenany. Raha vita izany dia miditra amin’ny ventin-dresaka amin’izay ny ventin-dresaka eto no ampahafantarana ny anton-dia na ny antom- pivoriana na ny lanonana. Amin’ity tononkira ity dia ambaran’ny mpiosika fa ny famangiana ireo raiamandreny no anton-diany dianay aty raiamandreny e e mifamangy my arô mifamangy e e o. Rm.9 1-2 zava-dehibe teo amin’ny malagasy tokoa ny fifamangiana ary misy mihitsy aza ny fomba fiteniny manao hoe izay mahavangivangy tian-kavana milaza ny anton- diany ny mpiosika ary raha vita izany dia atao ny fanaovam-beloma. Ny fanaovam-beloma raha fifampiarahabana no anombohan-dresaka, dia ny fanaovam-beloma kosa no hamaranana azy. Alohan’ny hiravan’ny fampisehoana dia tsy maintsy misy ny famaranana. Amin’ny ankapobeny dia mifangaro amin’ny famaranana ny fanaovam-beloma sy fangatahan-tsodrano mangataka tsodrano izahay mianakavy e e amô tsodrano tsara andônay88 hody e e o. Rm.9 3-4 misy kosa ny fanaovam-beloma tsy ahitana fangatahan-tsodrano toy izay hita amin’ny hoe hody, hody, hody izaho hizarazara fiena89 lavitra ny tany an-tampon’i manakana ale misy anay o. Rm.30 8-13
Tian’ny mpiteny hahatsapa tena eto ny itenenana fa tsy hanilika andraikitra amin’ny hafa. Ny zavatra iainana dia fanapaha-kevitry ny tena tsy misy teritery fa safidy noho izany na inona na inona no firentirentin’ny avy any ivelany dia ny tena no misafidy na hampiasa na tsia.
Randria izany vavan ireto ankizy ireto fa angaha ialahy isany raha mpianatra eny amin ny oniversite dia mihevi-tena ho ambony sy manesoneso hafahafa toy izany? Izany fanabantiana bantsilana ataon-dry koto. Anarana ratsy indrindra hono, na inona na inona fahaizan ialahy io tsy mbola 35- nahavita ny vitako ialahy , ary tsy mbola hahavita koa e. Mbola any am- paladiako izay fahaiza-manao sy traikefa ananan ialahy.
Laharana karazana takila 01 malinowski bronislaw 8 02 baden powell 39 03 ny zatovolahy mpampita hafatra nandritra ny ady tao mafeking 39 04 olave saint claire 52 05 ny mpiandraikitra sy ny voronkely ao amin ny flm 67ha 58 06 ny mpiandraikitra sy ny mpanazava ao amin ny flm 67ha 59 07 ireo sampana mena ao amin ny flm 67ha 60 08 ireo mpikambana ao amin ny klioban ny mpisantatra 91 09 ireo mpikambana ao amin ny klioban ny mpisavalalana 93
Na dia voazara ho sokajy roa lehibe aza ny seha-pandinihana ny fitenenana, araka ny fijery eropeana izay soloan-dry emile benveniste tena, ary araka ny fijery anglo-saxon izay soloan-dry austin tena, ny atao hoe pragmatique dia mandrindra ireto toe-javatra roa ireto hatrany andaniny, ny firafitry ny teny izay voafaritra ao anatin’ireo fepetram-pampiasana ny teny cadre linguistique io no mamaritra ny compétence izay tsy inona fa sady maneho ireo fepetra mametra ny famokaram-pitenena azo ekena, no maneho koa ny fahaiza-mamolaka sy mamokatra fitenenana araka ny fitsipika fototra ao an-tsain’ny mpiteny tsirairay. Fa ankilany kosa, ny fanatanterahana ny fandraisam-pitenenana actes de langage izay voafaritra ao anatin’ireo fepetram-pitsipika samihafa cadre juridique , izany hoe manaraka ny ara-dalàna. Ny atao hoe ara-dalàna dia mifanaraka amin’ny sata statut zakain’ny mpiteny eo amin’ny toe-javatra itenenana, fa ny teny izay lazainy dia itompoany fa ara-dalàna ao anatin’izany toe-javatra izany. Ny miteny mantsy, tsy hoe fampitana hevitra na hafatra fotsiny ihany, fa fanehoana koa fa manan-jo hiteny ny mpiteny ka dia manatanteraka ny fitenenany ao anatin’izany zony izany. Ao anatin’ny antsoina hoe performance 1 ity lafiny ity.
Nous n’entendons aucunement dissimuler les difficultés, parfois graves, qui sont inhérentes à la vie des époux chrétiens pour eux, comme pour chacun, étroite est la porte et resserrée est la voie qui conduit à la vie 33 mais l’espérance de cette vie doit illuminer leur chemin, tandis qu’ils s’efforcent courageusement de vivre avec sagesse, justice et piété dans le temps présent 34 , sachant que la figure de ce monde passe 35 .
Izany fihetsika feno havona asehon’ny olona sasany mandritra ny fotoana fahavokaran-jirofo izany angamba, no anisan’ny nahatonga ilay fomba fiteny aty an- toerana hoe mba mihavona e! Natoy jirofo mbo mbahiny o? Ny fisian’ny vola mandalo tokony hampirisika ny ray aman-dreny hampiana-jaza sy tokony hampazoto ny mpianatra hianatra indray, no lasa sakana eo amin’ny fanatontosana izany. Ankotra ireo nisafidy ny tsy hianatra mihitsy amin’ny fotoana mahavokatra ny jirofo mantsy, dia eo ihany koa ireo mitarika namana hiala. Tebahin’ity farany ho mandanilany fotoana fotsiny amin’ny fianarana ireo ankizy milofo amin’ny fianarana. Ampifandanjan’ny mpandaha-teny amin’izany ny tombontsoa azo amin’ny fianarana sy ny fisangorn-jirofo, ka latsa-danja ny fianarana. Manapa-kevitra ny hijanona amin’ny fianarana vetivety na maharitra mihitsy ny mpianatra sasany resy lahatra amin’ny tsy fahazoana vokatra malaky amin’ny fianarana. Tsikaritra ao an-tsekoly ny fahabangana ary manatombo hatrany ny ankizivavy amin’ny ankapobeny. Manaporofo izany fahavitsian’ny ankizivavy an-tsekoly izany ny tahirin-kevitry ny unicef izay milaza fa any amin’ny sekoly ambaratonga faharoa, any amin’ny fari-piadidiam-pampianarana amin’ny faritra atsimo atsinanana sy avaratra atsinanana, dia manatombo avo roa heny amin’ny ankizivavy ny ankizilahy.29 miresaka mikasika io fahavokaran-jirofo io i kapepeky de madagasikara ao amin’ny tononkirany mitondra ny lohateny hoe analanjirofo .30 ambaran’ity mpihira ity ao anatin’ny hirany fa tsy nataotao foana ny anaran’ity faritra ity fa tena feno alan-jirofo tokoa. Tantarainy ao anatin’izany ihany koa ny fiaimpiainan’ny mponina amin’ny fotoana fahavokaran-jirofo.
Le bureau executif charge d’instruire les dossiers de dina qui leurs sont soumis enregistrer les dossiers, convoquer les parties, gerer la caisse des vonodina , 7 mesures reglementaires et les modalites de gestion des fonds mis a la disposition du comite executif du dina, mecanisme de controle par quelle autorite daa au niveau fokontany, representant de l’etat au niveau superieur,
Fehiny mifototra amin’ny soatoavina ny fanabeazana voizin’ny mpanoratra ato amin’ny boky orimbaton’ny fiadanana. Nosokajiana roa lehibe izany ny soatoavina eo amin’ny sehatry ny finoana ny soatoavina ara-piarahamonina ny mpanoratra moa, dia mpitandrina, araka ny efa voalaza, nikendry ny hametraka an’andriamanitra amin’ny toerana ambony indrindra sy hanilika ny fivavahan-drazana. Manery ankolaka ny mpamaky koa izy mba hiaina amin’ny tahotra sy ny fanajana ny tsiny sy ny tody. Izany dia mahatonga ny olona hiaina ara- dalaan eo anivon’ny fiarahamonina. Na izany aza, tsy namela ny olona hiraviravy tanana izy fa misarika azy hiezaka hatrany satria tompon’andraikitra amin’ny hoaviny ny tsirairaya. Tsy tokony hiantehitra fotsiny amin’ny herin’ny vintana, anjara, lahatra, tendry. Ny tanjona tiany hahatongavana ihany koa, eo anivon’ny fiarahamonina, dia ny fihavanana izay fehin’ny soatoavina rehetra ary isan’ny irian’ny besinimaro. Ho fahatanterahan’izany dia tsy maintsy nokendreny ny hisarika ny olona handala ny fifanajana, ny fahendrena, ny fifampitokisana, ny fifanampiana ary ny fifamelan- keloka. Asehon’ny mpanoratra fa ny fandalana ireo soatoavina ireo no miteraka fiadanana maharitra.
Naseho tamin’ity fizarana voalohany ity ny karapanondron’ny gazety lakroan’i madagasikara. Tamin’izany no nahafantarana fa tamin’ny taona 1927 no nivoaka ny laharana voalohany tamin’ny gazety. Tany am-piandohana olon-tsotra no tompon’ny gazety, taty aorianadia noraisin’ny f. F. E. M ho fananan’izy ireo ny gazety lakroan’i madagasikara ary natolony ny fikambanana zezoita nyfitantanana azy. Noho ny fandaminana dia nifindra toerana matetika ihany koa izy antananarivo- fianarantsoa antananarivo. Karazan-dahatsoratra maro no avoakan’ny gazety lakroan’i madagasikara. Nasongadina tamin’izany fa fitaovam-pifandraisana iray maneho ny zava-misy eo anivon’ny fiarahamonina izy. Ny zava-misy eto madagasikara sy eo anivon’izao tontolo izao no avokoany. Amin’ny maha gazety miankina amin’ny finoana azy dia manolotravatsim-panahy ho an’ny mpamaky izy. Manome vaovao tsy tapaka mikasika ny any vatican ihany koa izy izay toerana misy ny foiben’ny ekar ary mitatitra ireo hafatry ny papa ray masina amin’ny fotoan-dehibe toy ny noely, paka, sns. Anisan’ireo gazety manome lanja ny literatiora nygazety lakroan’i madagasikara ary tsy diso anjara amin’izany ny tantara foronina. Mpanoratra maro no efa nandefa ny asa sorany tao. Tsikaritra tato anatin’ny taona maromaro dia ny asa soratr’i arikaomisa randria no tena misongadina, nosinganina manokana amin’izany ny tantara foronina. Koa mba hahafahana mandalina bebe kokoa izay voalaza ao anatin’ny tantara dia natsidika fohy ny mombamomba ny mpanoratra.
Na dia samy noharin’andriamanitra hitovy endrika aminy aza ny olombelona araka ny voalazan’ny soratra masina dia samy manana ny mampiavaka azy manokana ny tsirairay eo amin’ny fiainana. Ny maha olona ny olona dia ny vatana, saina, fanahy izay samy ahitana fiavahana avokoa. Izany no mahatonga ny fitenenana hoe tsara tarehy sy ratsy tarehy, na tsara fanahy sy ratsy fanahy.
Ny isa enina dia manambara hafenoana sy fitahiana rasoamananoro alisera vololona, 1987, ny amin’ny fandroana teto imerina, mémoire de capen, filière malagasy, ecole normale supérieure, université d’antananarivo, tak. 89 105 name-dahy nitera-dahy 106 tongasolo patrice, 1976, fomban-drazana tsimihety madagascar , boky faharoa, tak. 54
Tolorana fisaorana lehibe ihany koa ramatoa rasoloarivony theis lala voahangimampionona izay niantsoroka ny fitsarana ity voka-pikarohana ity. Ho tonga amin’ny tanjona hiriana anie ianao ka ho lava andro iainana mba hitarika ireo zandry, solofo dimbin’ny ala.
Indray vao maika loza. Nefa any ny tranobe mihidy fotsiny. Tamin’ny herinandro aho izao no tany farany, nitsidika an’i dadafara sy dadavelo. Tokony mba nentinao aho tamin’izany. Tampotampoka be koa ilay nandehanako tany e! Amin’ny manaraka e! Izay fa aza malahelo. Aleo aho andeha fa sao tara miasa aloha. Mandrapihano ary e. Rahoviana indray no mihaona? Amin’ny asabotsy! Tsy izay koa ianao vao malalaka amin’ny asanao? Ie! Any aminay a ? Any aminareo. Veloma lova. Veloma njara.
Ny tombana sy ny haizatra ao amin’ny fandaharam-pianarana ny haabon’ny hairaha ny fahavononana, ny fahatetehana, ny fipariahan’ny singa ampiasaina -fandinihana ny lahatsoratra haifitenenana fahafehezana ny fikirakirana lahatsoratra no takina amin’ny mpianatra. Miankina amin’ny fampiasana ny fanontaniana ao an- dakilasy no fisafidianana ny singa ampiasaina fanabeazam-boho ny teny haihodidina fampifandraisana ny lahatsoratra sy ny zava- misy iainana andavanandro.
Milaza ny momba izany koa ity tononkalo iray ity omeo ahy ny sain-dratsy ry rainay izay any andanitra ! Hamafy ozona sy ompa hoan’ireo mpanjakazaka amin-tsindrihazolena ho an’ireo mpiavonavona manambonimbony tena ho an’ireo mpamingavinga ny soatoavim-pirenena ho an’ireo mpamoron-dainga izay mivadi-panekena omeo ahy ! Omeo ahy ny fisainam-balifaty fa ny asan’izy ireo efa tena tsy ho tanty !372
Ny anjara asan’ny gazety. Raha atao indray mijery, dia fanabeazana no tanjon’ny gazety. Ny fifandraisana mantsy dia fifanakalozana mitaky mpampita sy mpandray amin’ny alalan’ny soratra na sary na atao am-bava. Mampiala voly ihany koa ny gazety, ary tsy nataony ho ambanin-javatra izany satria, omena tombon-dahiny avokoa na ny kely na ny lehibe izany hoe natao ho an’ny sokajin’olona rehetra ny gazety. Mampahalala ny vaovao tsara sy tokony ho fantatry ny vahoaka ny gazety. Zava-dehibe mantsy ny fahafantarana ny zava-misy sy mitranga eo amin’ny manodidina ny olombelona.
Ny tekinika famafazana ny zezika amin’ny fambolena ambany rakotra, mba hahatsara ny vokatra dia ilaina ny fampiasana ny zezika. Nampahafantarina ny tantsaha araka izany ny tekinika amin’ny fampiasana ireo karazan-jezika ireo. Misy tekinika arahina amin’ ny famafazana zezika rehefa manao voly rakotra satria, mety handoro ny voly izany raha diso be loatra ny fatra ampiasaina. Tokony ho 150 kg isaky ny 1 ha ny npk ampiasaina. Izany hoe, io zezika 150 kg io dia aparitaka tsara amin’ny tany 1 ha ary ezahina hitovy tsara ny fatra azon’ny tany amin’ny 1m2. Mba hahamora ny fanatanterahana izany, zaraina isaky ny 10 ara ny zezika. Araka izany, tokony ho zezika 15 kg ho an’ny tany 10 ara. Mbola azo zaraina indray izany ka 1,5 kg ho an’ny 1 ara. Amin’izay fotoana izay, azo antoka fa hahazo zezika avokoa ny tany rehetra fa tsy ho lany eny anelanelany na hisy ambiny ny zezika ampiasaina. 79
Rehefa tsy hita notadiavina ny fanafody dia tsy maintsy hovidina izany. Nefa ny vola efa fantatra fa tsy manana ihany koa izy. Ahoana indray ary ny fomba nanehoan’i natiora ny fomba nitadiavana ny vola? Satria vola no fototry ny olana eto dia nampiasa ny épanode izay sarin- teny hamerenana eny rehetra eny ny teny vola izay miverina in-efatra izy ato amin’ny ampahany niresahana ny momba azy ato amin’ny fampidirana. Averimberina izany teny izany mba hanehoana ny lanjany ilainy io ary maika no ilany azy, satria io no iankinan’ny ain-dreniny. Tsy nandeha samy irery anefa ny épanode fa misy sarin-teny hafa miaraka aminy. Toy ny métaphore izay hita amin’ireto tenin’i navela tsy maintsy hanao izay ahitako vola aho ry neny hitondrako anao any amin’ny mpitsabo a! Sy ralisy mety ho faty aho anaka mandrapahatongan’ny vola eo am-pelantananao marary mafy ange aho ry navela. , ary ralisy sady tsy tokony ho ianao anaka no mitady vola hitsaboana ahy fa ny rainao. Ny métaphore eto dia azo avy amin’ ny fanafiana ny toetry ny anoharana ny oharina ka natafy ny vola daholo ireto toetra ireto ny hita izay toe-javatra azo mora fotsiny satria jerena dia azo, tsy mila miasa ny vatana fa ny maso no mihetsika dia mahazo vola ; manampy izany koa ny hoe tonga tao amin’ny mandrapahatongany eto indray dia heverina fa manan-tongotra na afa-mihetsika izy ka andrasana izay higadonany araka ilay fitenenana hoe rafotsy very laona ka miandry izay higadonany ; ary farany dia heverina ho toy ny zavatra very izy ka tadiavina nomena toetran-javatra iray very na adino na tsy hay ny toerana misy azy ; na koa zavatra kely nefa malalaka ny toerana nametrahana azy ilay vola fa tsy azo vokatry ny asa natao. Ireo dia samy nentina nandokoana izay mety ho fihetseham-pon’izy mianaka an-daniny i navela mbola zaza dia mihevitra fa zavatra mora izany, tsy azony an-tsaina fa zavatra sarotra vao mahazo vola tsy mahagaga raha mahatoky tena sady sy taitra akory izy ; an-kilany kosa ny an-dralisy izay ny hakiviana no tonga mialoha ao aminy noho ny fahalalany fa mbola kely ny zanany hany ka aleony tonga dia mampihonon-tena. Izay no sarin-teny hita amin’ireo fehezan-teny ireo indray miaraka, izany hoe ahitana tamberina in-telo mifanesy ao anaty fehezanteny dia ny fanovana endri- javatra azo avy amin’ny fanafiana ny toetry ny anoharana ny oharina koa izany ao.